text: হঠাৎ শিশু রোগীর ভিড় ঠাঁই হচ্ছে মেঝেতে | 413803|| Bangladesh Pratidin
  হঠাৎ শিশু রোগীর ভিড় ঠাঁই…
  আপলোড : ৪ এপ্রিল, ২০১৯ ২৩:০৫
  শরীয়তপুরে হঠাৎ বেড়েছে শিশুরোগ। সন্তান নিয়ে হাসপাতালে ভিড় করছেন অভিভাবকরা। হাসপাতালে শয্যার সংকট থাকায় চিকিৎসা নিতে আসা রোগীদের অভিভাবকরা পড়েছেন বিপাকে। আক্রান্ত অনেক শিশুকে বাধ্য হয়ে রাখা হচ্ছে কক্ষের মেঝেতে। চিকিৎসকরা বলছেন, আবহাওয়া পরিবর্তনের কারণে শিশুরা জ¦র, সর্দি, নিউমেনিয়া, ডায়রিয়া রোগে আক্রান্ত হচ্ছে।
  শরীয়তপুর সদর হাসপাতালের শিশু ওয়ার্ডে শয্যা রয়েছে ১০টি। দুটি শিশু বিশেষজ্ঞের পদ থাকলেও একটি শূন্য। বর্তমানে একজন চিকিৎসককে বহির্বিভাগ ও আন্ত:বিভাগে চিকিৎসা দিতে হচ্ছে। জানা যায়, গত শনিবার থেকে বুধবার পর্যন্ত সদর হাসপাতালের বহির্বিভাগে অন্তত দুই হাজার শিশু চিকিৎসা নিয়েছে। বুধবার ভর্তি ছিল ৩০ জন। হাসপাতালের শিশু বিশেষজ্ঞ মিজানুর রহমান বলেন, অভিভাবকরা একটু সচেতন থাকলেই অনেক সমস্য এড়ানো সম্ভব। শিশুদের ঘামতে দেওয়া যাবে না। প্রচুর পরিমাণ বিশুদ্ধ পানি খাওয়াতে হবে। পরিষ্কার-পরিচ্ছন্ন পরিবেশে শিশুদের রাখতে হবে।